
Ild og rytme 


Raslen af lænker langs vejene, 
fuglesang 

fra urskovens fugtige grønne 
friskhed i palmelundenes 
sødmefyldte symfoni; 

ild, 

ild over savannaen, 

ild over brandhede bliktage i Cayatte. 


Lange veje, 

fulde af folk, fulde af folk, 

fulde af folk 

på vandring fra alle sider, 

lange veje mod lukkede horisonter, 
men veje, 

veje åbne over 

armenes afmagt. 


Brændende ild 
danser 
tam-tam 
rytme. 

Rytme i lys, 
rytme i farve, 
rytme i lyd, 
rytme i bevægelse, 
rytme i nøgne fødders blødende flænger, 
rytme i tæer med afslidte negle, 
men rytme, 
rytme. 
Oh, Afrikas smertefyldte stemmer. 


Giv mig sorte sjæle 


Giv mig sorte sjæle, 

lad dem være sorte 

eller chokoladebrune 

eller giv dem støvets farve — 
støvlignende, 

brunere end sand. 

Men hvis du kan 

så hold dem sorte, 

sorte. 


Giv mig nogle trommer, 
allerhelst tre 

eller fire måske 

og lav dem sorte: 
beskidte og sorte 

af træ 

og tørret fåreskind, 
men hvis du vil, 

så få dem til at drøne, 
drøne. 

Drøne højt, 

mumle. 

Højt, 

højere endnu, 

så sagte, 

blødere endnu. 

Lad trommerne drøne. 
Lad kalabassen, 
omviklet med perler 
med blå Aggrey perler, 
tone, vildt, 
disharmonisk, 

roligt, 

melodiøst. 


Lad kalabassen tone 


samstemt med trommerne. 


Bland med disse lyde 
klangen 

af træ på dåser af blik: 
Kententseken ken 
Ken-tse ken ken ken. 
Giv mig også stemmer 
almindelige 
åndestemmer, 
kvindestemmer, 

og bassen 

fra mænd 

(og skrigende unger?) 


Lad der være dansere, 
bredskuldrede negre, 

der stamper i jorden 

med nøgne fødder 

og halvt tildækkede 
kvinder 

der svajer, frem og tilbage 
i fuldkommen 

rytme 

til,, Tom shiki shiki” 

Og ken”. 

Og åndestemmer 

der synger, 

synger! 

Lad der være 

en nedgående sol derover, 
grønne palmer 

omkring, 

en slagtet fugl 

og masser af yams. 


Åh, kære Herre, 

hvis pladsen ikke er 
alt for fyldt, 

så, kære Herre, 

giv tilskuere adgang, 
hvide eller 

sorte, 

som du vil. 


Tillad tilskuere 

så de kan 

se 

den blødende fugl 

og yams 

og palmer 

og de dansende ånder. 


Odomankoma, 

Åh, tillad tilskuere, 

så de kan 

høre 

vore indfødte sange, 
klangen af træ på blikdåser, 
perlernes melodi 

og de drønende trommer. 


Twerampon, hør mig, 
tillad 

tilskuere 

så de kan 

varme sig 

i aftensolens 
balsamiske stråler 

i vor elskede 
afrikanske himmel! 


Da jeg blev ældre 


Det er længe siden, 

jeg har næsten glemt min drøm, 
men den var der engang, 

foran mig, 

klar som solen — 

min drøm. 


Og så rejste muren sig, 

rejste sig langsomt, 

langsomt, 

mellem mig og min drøm. 
Rejste sig langsomt, langsomt 
fordunklede, 

skjulte 

lyset fra min drøm. 

Rejste sig til den rørte himlen — 
Muren. 


Skygge. 
Jeg er sort. 


Jeg ligger nede i skyggen, 

har ikke mere drømmens lys foran mig, 
over mig. 

Kun den tykke mur. 

Kun skyggen. 


Mine hænder! 

Mine sorte hænder! 

Bryd gennem muren! 

Find min drøm! 

Hjælp mig at sprede dette mørke, 
at knuse denne nat, 

at bryde denne skygge 

itu til tusind soles lys, 

til tusind hvirvilende drømme 

om sol! 

